Oslo, 24.08.2016

**MØTEPROTOKOLL FRA STYREMØTE NR 7/2016**

24. august 2016 kl. 1030-1630 på Grand Hotel Konferansesenter, Oslo

Tilstede:

Christer Mjåset

Anja Fog Heen

Torstein Schrøder-Aasen

Christopher Elnan Kvistad

Kristin Kornelia Utne

Petter Risøe

Guro-Marte Gulstad Mpote

Hanne Støre Valeur

Shruti Sharma

Bjørn Ove Ekern Kvavik (sekretariatet)

Hege Synne Rahm (sekretariatet)

Forfall: Clara Sofie Bratholm

**SAKLISTE**

# Sak 85/16 Hendt siden sist

**Referat:**

Styret ble orientert om aktuelle saker styremedlemmene har arbeidet med siden sist, og om saker av felles interesse for de øvrige styremedlemmene, herunder:

Arbeid med satsningsområder:

* Styret har publisert flere saker på yngreleger.no
* Styret har skrevet flere kronikker i riks- og lokalmedier
* Styret har på e-post behandlet sak om å fremme forslag til medlemmer i Tvisteløsningsnemnda
* Styret har på e-post behandlet sak og vedtatt at foretakstillitsvalgt for Ylf på Nordlandssykehuset blir Paal Koren, jf. Ylfs valginstruks § 2-1

Møtedeltakelse:

For øvrig har styret deltatt i følgende møter mv:

* Møter i KBUH (Akademikerne Helses konfliktberedskapsutvalg) og LKBU (lokale konfliktberedskapsutvalg)
* Møte med forsvarets sanitet om arbeid for å endre rammebetingelser for vernepliktig akademisk befal (VAB)
* Møte i arbeidsgruppe 2 om IKT

Avgitte høringssvar:

* Høring – Gjennomføring av EU-forordning nr. 536/2014 om klinisk utprøving av legemidler til mennesker

**Vedtak:**

Styret tok sakene til orientering.

# Sak 86/16 Møteprotokoll fra siste styremøte

**Referat:**

Møteprotokoll var sendt styret til gjennomsyn og godkjenning i etterkant av forrige styremøte.

**Vedtak:**

Styret stadfestet godkjenningen av møteprotokollen.

# Sak 87/16 Høringer

**Referat:**

Styret diskuterte hvilke høringer Ylf skal avgi svar på og hvilke styremedlemmer som får ansvaret for hver enkelt høring.

**Vedtak:**

Styret vedtok å avgi svar på følgende høringer:

* Høring - Forslag til endringer i arbeidsmiljølovens regler om varsling (Frist 31. august 2016)

Ansvarlig: Torstein Schrøder-Aasen

* Høring - Forskrift om spesialistutdanning og spesialistgodkjenning for leger og tannleger (spesialistforskriften) (Frist 12. september 2016)

Ansvarlig: Kristin Kornelia Utne/Anja Fog Heen

* Høring - Læringsmål i ny spesialistutdanning for leger: De kliniske fagene i del 1. *NB: Samlet sett for læringsmål for del 1 blir behandlet i to parallelle høringer, denne og høringen under. Helsedirektoratet anbefaler at høringsinstansene ser læringsmålene for de kliniske fagene og felles kompetansemoduler i del 1 under ett.* (Frist 21. september 2016)

Ansvarlig: Shruti Sharma

* Høring - Læringsmål i ny spesialistutdanning for leger: Felles kompetansemoduler, del 1-3 (Frist 21. september 2016)

Ansvarlig: Anja Fog Heen

* Høring – Nasjonale retningslinjer for åpen tilgang til forskningsresultater (Frist 25. september 2016)

Ansvarlig: Christopher Elnan Kvistad

# Sak 88/16 Yngre leger.no

**Referat:**

Styret fikk informasjon om yngreleger.no og status for prosjektet.

**Vedtak:**

Styret overlot oppfølging til redaktøren i tråd med styrets føringer, og tok for øvrig saken til orientering.

# Sak 89/16 Kursplan høsten 2016

Styret avtalte i forrige styremøte å gjennomgå og vedta kursplan for høsten 2016.

**Forslag til referat:**

Styret gjennomgikk og diskuterte kursplanen for høsten 2016.

**Forslag til vedtak:**

Styret vedtok kursplanen.

# Sak 90/16 Tariffkonferansen 2016

Styret ble forelagt forslag til sakliste og forretningsorden for tariffkonferansen 2016.

**Referat:**

Styret drøftet sakliste, forretningsorden og forslag til ordstyrer på tariffkonferansen 2016.

**Vedtak:**

Styret vedtok sakliste og forretningsorden til fremlegg for landsrådet på tariffkonferansen. Til ordstyrer på tariffkonferansen foreslår styret sekretariatsleder Bjørn Ove Ekern Kvavik.

# Sak 91/16 Stipend til lederutdanning 2016

**Referat:**

Det var i 2016 utlyst lederstipend for kr 120 000. Etter søknadsfristen 7. august 2016 hadde styret mottatt 9 søknader. Styret gjennomgikk søknadene til Ylfs lederstipend, og vedtok fordeling av stipendmidlene i samsvar med "Retningslinjer for stipend til lederutdanning".

**Vedtak:**

Styret vedtok å fordele Ylfs lederstipend for 2016 på følgende måte:

Maria Seforowicz – inntil kr 30 000

Ida Susanna Fattah – inntil kr 30 000

Anniken Riise Elnes – inntil kr 30 000

Athar Ali Tajik – inntil kr 30 000

Sekretariatet informerer alle søkerne om vedtaket.

# Sak 79/16 Forhandlingssituasjonen

**Referat:**

Styret ble informert om forhandlingssituasjonen våren og høsten 2016.

**Vedtak:**

Styret tok saken til orientering.

# 

# Sak 92/16 Vernepliktig akademisk befal

**Referat:**

Ylf-leder orienterte om møtet med Forsvarets sanitet der temaet var bedring av rammevilkårene for VAB.

**Vedtak:**

Styret tok saken til orientering.

**Sak 93/16 Regnskapsrapporter for 2. kvartal 2016**

**Referat:**

Styret gjennomgikk og drøftet regnskapsrapporter for 2. kvartal 2016 og redaktørens forslag til justeringer på yngreleger.no.

**Vedtak:**

Styret vedtok redaktørens forslag til justeringer på yngreleger.no, og tok for øvrig saken til orientering.

**Sak 94/16 Forberedelser til arbeidsmøtet 2016**

Saken ble utsatt til neste styremøte.

**Sak 95/16 Sted, tid og agenda for vårkurs Of og Ylf 2017**

**Referat:**

Styret diskuterte agenda for vårkurs Of og Ylf 2017.

**Vedtak:**

Styret tok saken til orientering.